Primarul Emil Boc a declarat că în 10 - 15 ani Clujul ar putea avea un metrou, pe ruta Florești-Apahida.

El spune că planurile sale nu sunt nici „gogoşi”, nici „poveşti”.

“Mulți spun că aceste planuri sunt futuriste, că sunt gogoși, că sunt poveşti. Nu va putea fi evitată această discuție. Clujul merge în această direcţie. Nu o facem noi, o va face altcineva. Va trebui făcută la un moment dat. Astăzi nu avem resursele financiare să putem porni, dar facem studiile de prefezabilitate, fezabilitate, proiectare, după aceea se va trece la faza pregătirii schemei financiare pe 25, chiar 30 de ani. Prima dată faci un tronson și apoi altul, astfel încât în 10 - 15 ani să ai un metrou realizat la Cluj.", a spus primarul, potrivit monitorulcj.ro.